Audrey Niffenegger

Awdur Americanaidd yw Audrey Niffenegger (ganwyd 13 Mehefin 1963) sy'n cael ei hystyried yn nodigedig am ei gwaith fel bardd, nofelydd, academydd ac arlunydd.

Ymhlith y gwaith pwysicaf yr ysgrifennodd mae: The Time Traveler's Wife a Her Fearful Symmetry.

Bywyd personol
Ganwyd Audrey Niffenegger ym 1963 yn South Haven, Michigan. Yna symudodd i Evanston, Illinois ac ers hynny mae wedi treulio mwyafrif o'i hoes yn Chicago. Dechreuodd Niffenegger ysgrifennu llyfrau pan oedd hi'n chwech oed. Dim ond un dudalen oedd ei llyfr cyntaf. Dechreuodd wneud llyfrau ei hun trwy ddefnyddio prosesau fel intaglio a letterpress.

Wedi gadael yr ysgol mynychodd Brifysgol Northwestern ac Ysgol Gelf Chicago. Fel myfyriwr israddedig yn Sefydliad Celf Chicago, creodd Niffenegger ei phrif gelf llyfrau ei hun gan gyfuno ysgythriad, celfyddydau llythrennau a rhwymo llyfrau. Enw ei phrosiect cyntaf oedd The Adventuress, a hunan-ddisgrifiodd fel "nofel Mewn lluniau". Teitl ail nofel Niffenegger mewn lluniau oedd The Three Incestuous Sisters a greodd wrth gwblhau ei M.F.A. yn Northwestern.

Mae Niffenegger yn briod â'r cartwnydd Eddie Campbell. Cydweithiodd Niffenegger a Campbell ar y nofel weledol, Bizarre Romance i ddathlu arddangosfa o Comics Unmasked yn y Llyfrgell Brydeinig.

Yr awdur

Cyhoeddwyd nofel gyntaf Niffenegger, The Time Traveller's Wife, yn 2003 ac roedd yn un o'r llyfrau 'gwerthu gorau' ar unaith. 

Rhyddhawyd addasiad ffilm yn 2009. Nid oes gan Niffenegger unrhyw fwriad i wylio'r ffilm oherwydd nododd mai dim ond yn y llyfr y mae'r cymeriadau yn wirioneddol, nid yn y ffilm.Holt, E. (2009). Ghost writer. Wwd, 198(78), 4. Adalwyd o https://search.proquest.com/docview/231220480 Yn wreiddiol, cysynodd Niffenegger i The Time Traveller's Wife fel nofel graffig ond sylweddolodd y byddai'n anodd dal y weithred o deithio drwy amser mewn ddelweddu.

Ym Mawrth 2009, gwerthodd Niffenegger ei hail nofel, Her Fearful Symmetry, i Charles Scribner's Sons (cyhoeddwyr llyfrau o Efrog Newydd) am flaendal o $5 miliwn. Cyhoeddwyd y llyfr ar 1 Hydref 2009.

 Llyfryddiaeth 

Antholeg
 Ghostly : A Collection of Ghost Stories (Scribner, 2015)  Antholeg a olygwyd ac a ddyluniwyd gan Audrey Niffenegger. 

Llyfrau i'r llygad
 The Spinster (1986)
 Aberrant Abecedarium (1986)
 The MurdererAudrey Niffenegger – biography, plus book reviews & excerpts
 Spring
The Three Incestuous Sisters (2005)
The Adventuress (2006)
The Night Bookmobile (2008)
Awake in the Dream World: The Art of Audrey Niffenegger (2013)
Bizarre Romance (gydag Eddie Campbell, Abrams, 2018)

Nofelau
 The Time Traveler's Wife (2003)
 Her Fearful Symmetry (2009)
 Raven Girl (2013)

Storiau byrion
 "Jakob Wywialowski and the Angels" (2004)
 "Prudence: The Cautionary Tale of a Picky Eater" yn y llyfr Poisonous Plants at Table  (2006)

Anrhydeddau

Cadw lle i'r bot

Cyfeiriadau

Categori:Llenorion Americanaidd
Categori:Genedigaethau 1963
Categori:Merched yr 20fed ganrif
Categori:Pobl o South Haven